માણસનો સૌથી મોટો દુશ્મન છે એની ‘કમજોરી’. આપની સાથે પણ આવું જ બન્યું છે. જ્યારે આપ શક્તિશાળી હતા, ત્યારે આપના પાડોશી રાજવીઓ આપનું કશું ના બગાડી શક્યા. જ્યારે આપની લશ્કરી તાકાત ઓછી થતી ગઈ, તો એમણે માથું ઊંચક્યું. ભલે, આજે આપ પરાજિત થઈને આ સ્થિતિમાં આવી ગયા છો, એ ઠીક છે, આપ શાંતિના પૂજારી છો, પરંતુ બીજા લોકો આપની શાંતિની વાત ત્યારે માનશે, જ્યારે આપ શક્તિશાળી હશો. કમજોરની વાત કોઈ ક્યારેય નથી સાંભળતું. આજથી આપ બધી ચિંતાઓ છોડીને આપની શક્તિ વધારવાની કોશિશ કરો. આપને જરૂર સફળતા મળશે. મારા આશીર્વાદ છે.